 INTRODUCERE IN PROBLEMATICA STOCURILOR 1 Notiune, semnificatie si importanta Problema stocurilor, atat ca activitate, cat si ca fenomen economic reprezinta tema de permanente reflectari, analize si raspunsuri la multe din intrebarile carora, fie literatura de specialitate, fie practica direct productiva, le-au dat de fiecare data solutii mai mult sau mai putin eficiente, cert insa este faptul ca mai toti agentii economici inca se mai confrunta cu aspecte de genul: marfuri in stoc fara miscare, cu miscare lenta sau alte stari de manifestare care nu pot genera efecte de prejudiciere a firmei de importante valori materiale si financiare Necesitatea de a administra stocurile, depozitele, amplasarea si conditiile adecvate de depozitare a bunurilor, materialelor reprezinta un aspect important deoarece prin aceasta se poate economisi mult timp si se pot minimaliza erorile in optimizarea utilizarii spatiului de depozitare, precum si a faptului ca, fiecare tip de stoc este pastrat tot timpul in conditii de depozitare corecte De asemenea adaugam si considerentul indispensabilitatii stocurilor, constienti de faptul ca, cel putin din punct de vedere teoretic constituirea de stocuri reprezinta o necesitate obiectiva a cunoasterii, in sensul constituirii, utilizarii si rationalizarii acestora in scopul atingerii, mentinerii si eventual diversificarii - dezvoltarii nivelului maximelor interese ale firmei in relatiile cu piata Pornind de la anumite date cunoscute, caracteristice procesului economic, respectiv: beneficii unitare, coeficienti tehnologici, disponibil de resurse, cheltuieli unitare, consumuri specifice etc , se pot formula probleme care sa tina seama de scopul agentilor economici atunci când porneste procesul tehnologic Teoria stocurilor a aparut din necesitatea asigurarii unei aprovizionari ritmice si cu cheltuieli minime a stocurilor de materii prime si materiale în procesul de productie, sau a stocurilor de produse finite si bunuri de larg consum în activitatea de desfacere a marfurilor STOCURILE reprezinta cantitati de resurse materiale sau produse (finite sau într-un stadiu oarecare de fabricatie) acumulate în depozitele de aprovizionare ale unei organizatii într-un anumit volum si o anumita structura, pe o perioada de timp determinata, în vederea unei utilizari ulterioare Pe perioada respectiva resursele materiale sunt disponibile, dar nu sunt utilizate, deci sunt neactive, scoase din circuitul economic, sau care prelungesc acest circuit (aspect considerat negativ) Stocul este o rezerva de material destinat sa satisfaca cererea beneficiarilor, acestia identificându-se, dupa caz, fie unei clientele (stoc de produse finite), fie unui serviciu de fabricatie (stocuri de materii prime sau de semifabricate), fie unui serviciu de întretinere (articole de consum curent sau piese de schimb), fie unui serviciu de dupa vânzare (piese detasate) Tratarea procesului de stocare ca proces "obiectiv necesar" se impune, nu numai ca urmare a naturii economice a acestuia, ci si pentru ca realizarea lui atrage cheltuieli apreciabile, concretizate în afectarea unor importante spatii de depozitare-pastrare, de mijloace pentru transport-depozitare, de fonduri financiare etc Desi diferite, procesele de stocare au totusi o serie de caracteristici comune, dintre care esentiala este acumularea unor bunuri în scopul satisfacerii cererii viitoare O problema de teoria stocurilor exista doar atunci când cantitatea resurselor poate fi controlata si exista cel putin o componenta a costului total care scade pe masura ce cantitatea stocata creste Evolutia nivelului stocului este interesanta din doua puncte de vedere: a) din punctul de vedere al producatorului, care este preocupat de valoarea medie a nivelului stocului, deoarece aceasta valoare permite cunoasterea imobilizarii totale a stocului si scopul producatorului va fi reducerea imobilizarii la valoarea sa minima; b) din punctul de vedere al beneficiarului, care dorind sa fie satisfacut imediat, apreciaza ca trebuie sa evite, în masura posibilitatilor, rupturile de stoc Obiectivul beneficiarului va fi reducerea la minim a riscului de ruptura de stocuri Aceste doua puncte de vedere sunt contradictorii: riscurile de ruptura de stocuri nu sunt reduse decât daca imobilizarile sunt foarte mari Este deci necesar sa se stabileasca un echilibru, obiectivul conducerii stocului constând în cautarea acestui echilibru Ca proces economic complex, gestiunea stocurilor are o sfera larga de cuprindere, aceasta incluzând atât probleme de conducere, dimensionare, de optimizare a amplasarii stocurilor în teritoriu, de repartizare a lor pe detinatori, de formare si evidenta a acestora, cât si probleme de receptie, de depozitare si pastrare, de urmarire si control, de redistribuire si mod de utilizare Cu toate ca stocurile sunt considerate resurse neactive, este necesar, în mod obiectiv, sa se recurga la constituirea de stocuri (de resurse materiale) bine dimensionate, pentru a se asigura ritmicitatea productiei materiale si a consumului Obiectivitatea formarii de stocuri este justificata de actiunea mai multor factori care le conditioneaza existenta si nivelul de formare, le stabilizeaza functia si scopul constituirii Între acestia amintim: > contradictia dintre specializarea productiei si caracterul nespecializat al cererii; > diferenta spatiala dintre productie si consum; caracterul sezonier al productiei sau al consumului; pentru majoritatea produselor productia este continua, în timp ce consumul este sezonier; la produsele agricole situatia este inversa; > periodicitatea productiei si consumului, a transportului; > necesitatea conditionarii materialelor înaintea intrarii lor în consum; > punerea la adapost fata de dereglarile în procesul de aprovizionare-transport sau fata de factorii de forta majora (stare de necesitate, calamitati naturale, seisme, caracterul deficitar al resurselor); > necesitatea executarii unor operatii specifice pentru a înlesni procesul de livrare sau consum al materialelor (receptie, sortare, marcare, ambalare - dezambalare, formarea loturilor de livrare, pregatirea materialelor pentru consum s a m d ); > necesitatea eficientizarii procesului de transport etc Tinând seama de aceasta dubla influenta a procesului de stocare, este necesara gasirea de modele si metode în vederea formarii unor stocuri, care prin volum si structura, sa asigure desfasurarea normala a activitatii unei societati, dar în conditiile unor stocari minim necesare si a unor cheltuieli cât mai mici Rolul determinant al stocurilor este evidentiat de faptul ca acestea asigura certitudine, siguranta si garantie în alimentarea continua a productiei si consumului prin servicii si ritmicitatea desfacerii rezultatelor acesteia Altfel spus, procesul de stocare apare ca un regulator al ritmului aprovizionarilor cu cel al consumului, iar stocul reprezinta acel "tampon inevitabil" care asigura sincronizarea cererilor pentru consum cu momentele de furnizare a resurselor materiale Alte motive pentru crearea stocurilor ar putea fi: > investirea unei parti din capital în stocuri pentru a reduce cheltuielile de organizare; > capitalul investit în stocuri e usor de evidentiat; > asigurarea desfasurarii neîntrerupte a procesului de productie sau de furnizare a unui serviciu; > asigurarea unor comenzi de aprovizionare la nivelul consumului imediat nu este întotdeauna posibila si eficienta din punct de vedere economic; > comenzile onorate de catre furnizorii din alte localitati nu pot fi introduse imediat în procesul de fabricatie; > anticiparea unei cresteri a preturilor (exceptând speculatiile) etc 2 Organizarea si conducerea activitatii Stocuri Apreciata in majoritatea cazurilor, ca fiind activitatea cu cea mai importanta influenta asupra stabilitatii, evolutiei sau involutiei productiei, a calitatii, costurilor si eficientei, constientizand in acelasi timp si fenomenele generate de lipsa stocurilor, majoritatea firmelor, isi infiinteaza in sistemul organizatoric-functional, compartimente specializate, al carui obiect de activitate consta in exclusivitate in problematica stocurilor Acceptiunea de Compartiment Stocuri, in functie de dimensiunile organizatorice ale firmei, de complexitatea obiectului de activitate, de gradul de specializare, numarul de personal si volumul de munca poate imbraca una din urmatoarele forme : > Departament; > Serviciu; > Birou; > Compartiment; > Persoana cu raspunderi unice sau integrate In oricare din componenetele organizatorice enumerate mai sus este necesar sa lucreze personal de specialitate cu pregatire sau persoana cu raspunderi unice sau integrate sa stapanesaca eficient activitatea de fundamentare - urmarire - control utilizare, valorificare stocuri Compartimentele ,,Stocuri" se afla in relatii de directa subordonare activitatii Aprovizionare pentru asigurarea operativitatii in cel putin trei aspecte deosebit de importante: a) compartimentul Stocuri este un generator de informatii cu privire la evolutia sau involutia stocurilor, situatie in care el poate furniza in orice moment Aprovizionarii date concrete cu privire la marimea stocurilor din firma, materii prime si materiale aflate atat in depozit cat si pe circuitul intern al firmei; b) prin serviciul sau compartimentul Stocuri se mareste practic puterea de urmarire si control in conditii de maxima eficienta a activitatilor de depozitare - gestionare, pastrare si utilizare a bunurilor ce intra sau ies de pe stoc; c) fiind o permanenta sursa de informatii pentru aprovizionare si desfacere compartimentul Stocuri poate asigura efectuarea unor analize economice pentru stabilirea optimului de marfa pentru relatiile cu piata de vanzare Sistemul organizatoric al activitatii Stocuri - prin regulamentul de organizare si functionare i se prevad atributii si responsabilitati de importanta majora respectiv: a) atributii si responsabilitati la nivelul intregului sistem de organizare si functionare, situatie in care compartimentul stocuri : > stabileste sistemul, initiaza, coordoneaza si controleaza punerea in aplicare si respectarea procedurii privind rolul, conditiile si natura economica a stocurilor ce se constituie fie la nivelul depozitului fie in centrele de consum; > stabileste norme si actiuni - proceduri de preintampinare a formarii de stocuri supranormative, cu miscare lenta sau fara miscare precum si a reducerii celor pentru care nu s-a putut evita, in ciuda masurilor preventive supranormarea; > actioneaza pentru asigurarea conditiilor tehnico economice normale de functionare a activitatilor si subsistemelor care, prin natura, rolul si atributiile in sistemul organizatoric al firmei, gestioneaza sau valorifica resurse rezultate din stocuri curente, supranormative, greu vandabile sau fara miscare b) atributii si responsabilitati de continut procesual, care intra in sfera propriei activitati si care se refera la : > stabilirea de proceduri si actiuni de urmarire si control asupra modului de utilizare a stocurilor, de recuperare, clasare si/sau declasare a unor categorii de resurse din stocuri supranormative; > tinerea sub control a eforturilor financiar - banesti facute de firma pentru constituirea de stocuri apreciate ca fiind strict necesare si modul de valorificare in conditii de eficienta a tuturor marfurilor aflate pe stoc astfel incat raportul efort/eficienta sa pastreze permanent tendinta de a se inclina in favoarea eficientei > elaboreaza proceduri de folosire a unor resurse din stoc a caror utilizare se face in baza unor reglementari speciale 3 Caracteristici ale stocurilor Analiza si gestiunea stocurilor prezinta aceleasi caracteristici pentru toate ramurile de activitate din economie (industrie, comert - servicii si agricultura) In cele trei domenii nivelul considerat normal al stocurilor releva in general aceleasi categorii obiective, respectiv : a) nivelul stocurilor este motivat de interesul - tranzactii, care are cea mai ,,solida baza", inca de la momentul infintarii firmei, in cadrul careia functiunea comerciala fiind creata, intretinuta si dezvoltata la nivelul realizarii in cele mai bune conditii a a intregii activitati comerciale a acesteia (marketing - cumparari, depozite, vanzari, transport); efortul de gestiune a stocurilor pentru nivele normale, trebuie sa indeplineasca notiunea de regulator al productiei intre aprovizionare si consum, care cere, in general un nivel de stoc superior b) nivelul stocurilor este influentat de starea de precautie care explica provenienta si posesia stocului In masura in care nu exista o certitudine cu privire la cererea de consum este necesar sa se detina la fiecare stadiu al fluxului de aprovizionare si livrare o rezerva de reglare ce constituie o garantie la orice abatere de previziune, a starii de precautie a decidentului; c) nivelul stocurilor este motivat de specificitatea relatiilor de piata concurentiala, speculative, chiar daca, pe fond se vorbeste de ceeea ce denumim negocieri Firma, ca urmare a libertatii politicii sale comerciale poate realiza speculatii asupra preturilor, respectiv aprovizionarea la cel mai mic cost posibil si stabilirea unui pret de vanzare pe piata in beneficiul firmei In contextul acestui proces de cumparare - vanzare, firma poate in mod normal prin abilitati speculative, sa maresca partea sa de castig prin operatiuni comerciale si sa construiasca in acest fel strategia dominarii efective a unei piete sau a unui segment de piata In tot acest ,,joc", un singur aspect devine foarte clar, cel care asigura echilibrul speculativ al operatiunilor, respectiv stocul, cel care, in maniera in care determina si ajuta efectiv proprietarul in sustinerea operatiunilor speculative, in egala masura il forteaza la precautie, avandu-se in vedere costul de imobilizare, in orice moment imprevizibil ca mod de manifestare si efecte in functie de raportul variabilelor de pe piata 4 Functiile stocurilor In literatura de specialitate in domeniul stocurilor se vorbeste de existenta a cinci functii pe care stocurile le indeplinesc in procesele firmei : 1 functia de reglare a proceselor economice in timp; 2 functia de rentabilizare a capacitatilor de productie; 3 functia de asigurare asupra efectelor de fluctuatie a cererii; 4 functia speculativa si de anticipare a fenomenelor de piata; 5 functia reziduala (castig de libertate fata de planul de stabilire a costurilor de gestiune si informatie) Aceste functii in ansamblu dar fiecare in parte contribuie la otimizarea stocurilor pentru productie sau pentru vanzare in relatia cu piata Neglijarea sau tratarea cu superficialitate a oricareia dintre acestea poate determina o diminuare in sensu eficientei a raportului productie-piata Functia de reglare a proceselor economice in timp prin modul in care sesizeaza si pune in valoare aspectele procesului, genereaza si asigura prin stocaj rolul de reglare in timp a activitatii economice a firmei Scopul acestei functii este de a asigura un echilibru intre fluxurile de intrare - iesire de a stabili o legatura intre cererea pietei si stocurile pentru productie sau vanzare Functia de rentabilizare a capacitatilor de productie - materiile, materialele sau produsele, elemente de stoc, identificabile in firma sunt generate pe doua cai: fie sunt cumparate fie sunt produse de aceasta In ambele situatii problema care se pune o constituie optimizarea marimii taliei lor care depind de cel putin doi factori esentiali : capacitatea serviciului cumparat si capacitatea de productie a firmei, ceeea ce din punct de vedere economic, pune in evidenta rentabilitatea cu care acestea sunt utilizate in interesul procesului economic de productie si desfacere Functia de asigurare asupra efectelor de fluctuatie a cererii - Strategia de analiza si gestiune a stocurilor este necesar sa cuprinda obiectivele care sa previna deficientele de sistem, indiferent de ce natura ar fi, excedent sau insuficienta, in egala masura, avandu-se in vedere faptul ca fiecare dintre acestea, la un anumit moment, pot genera si intretine fenomene cu efect de dezorganizare a activitatii firmei, creand astfel nemultumirea cererii externe Din punct de vedere al costului aceste fenomene genereaza : > un cost de stocaj, in situatie de excedent > un cost de penurie, in situatie de insuficienta de stoc ce poate genera erori de gestiune sau de comunicare a informatiei in procesul economic al firmei Functia speculativa si de anticipare a fenomenelor de piata depinde de gradul de libertate financiara a firmei si a marjei de subutilizari a capacitatii sale de stocaj Stocurile formate insa in patrimoniul firmei nu intotdeauna pot fi stocuri speculative fata de fluctuatiile de piata, ele permit acesteia doar posibilitatea de a profita de situatiile conjuncturale (in sensul fie al unor avantaje, fie al evitarii inconvenientelor generate de ecestea care ar putea afecta firma, in sensul diminuarii capacitatii de plata) Functia reziduala (castig de libertate in raport de scenariul de planificare a costurilor de gestiune si de informatie) - acceptarea sau nevoia de a fi create ofera in subsidiar stocurilor anumite grade de libertate fata de elementele imprevizibile Existenta stocurilor fara a exprima un anumit nivel al acestora, creeaza firmei suficiente probleme, practica demostrand insa ca deosebit de grave probleme au fost create firmelor in situatii de lipsa de stoc In nici o situatie insa nu s-a putut demonstra nivelul optim de stoc, care sa satisfaca din toate punctele de vedere intreaga problematica procesuala a firmei, astfel ca daca pe un anumit segment stocurile au rezovat de pilda cerintele complete ale productiei, tot atat de adevarat trebuie sa acceptam faptul ca pentru asemenea conditii costurile de fabricatie au inregistrat mutatii in sensul cresterii acestora, cel putin in limitele in care s-au diminuat cheltuielile de stocaj 5 Tipologia stocurilor În cadrul gamei foarte largi de stocuri, se disting cu deosebire: A din punct de vedere al productiei stocurile pot fi de trei feluri: a) cel de materii prime si materiale destinat consumului unitatilor de productie; este vorba de stocul de productie, stoc în amonte; b) cel de produse finite, destinate livrarii catre beneficiari; este vorba de stocul de desfacere, stoc în aval; c) cel destinat asigurarii functionarii continue a unor masini sau a unor linii de fabricatie; este vorba de stocul interoperational Ponderea cea mai mare o detine stocul de productie B din punct de vedere al rolului jucat pe plan economic stocurile pot fi: a) stocuri cu rol de regulator- au ca rol reglarea fluxurilor de intrare si de iesire ale produselor între doua stadii succesive ale procesului tehnologic; b) stocuri cu rol strategic- sunt formate din resurse materiale (piese sau subansamble) acumulate in volum mare in momentul in care se considera ca pretul de achizitie este cel mai favorabil, iar in viitor acesta va avea o tendinta de crestere Eficienta acestor stocuri este data de diferenta dintre pretul de achizitie si cel in vigoare in momentul consumului resurselor materiale din stoc c) stocuri speculative; sunt mai putin legate de activitatea agentilor economici si se refera în general la produse si materiale rare, a caror valoare nu este fluctuanta Aceste stocuri numite si de conjunctura sunt constituibile in scopul evitarii penuriei de resurse la consumatori pe perioada cand este prevazuta incetarea livrarii acestora de la furnizor, ca intrarii in modernizare, remont etc C Din punct de vedere al modului de depozitare, care tine seama si de unele proprietati fizico-chimice ale elementelo asa avem: > produse periculoase, voluminoase, fragile etc D Din punct de vedere al modului de gestionare avem: a) stocuri cu gestiune normala; b) stocuri cu "afectare directa" (comandate special pentru o anume comanda); c) stocuri "fara gestiune" (din magaziile intermediare, cu o supraveghe-re globala); d) stocuri de produse consumabile; E Din punct de vedere al caracteristicilor formarii si destinatiei lor stocurile pot fi: a) stoc curent; b) stoc de siguranta; c) stocul in curs de transport; d) stoc de pregatire sau de conditionare; e) stoc pentru transport intern; f) stoc de iarna; Stocul curent reprezinta cantitatea de materiale necesare pentru asigurarea procesului de productie intre doua aprovizionari consecutive Marimea sa este este deteminata de consumul mediu zilnic si de intervalul de timp dintre doua aprovizionari succesive Stocul curent este o marime dinamica care inregistreaza un nivel maxim la data cand se primeste un lot de livrare de la furnizori; nivelul minim se inregistreaza la incheierea intervalului dintre doua aprovizionari succesive, prin trecerea in consum a ultimelor cantitati aflate in stoc Pentru desfasurarea continua a procesului de productie este necesar ca atunci cand stocul curent atinge nivelul minim sa soseasca o noua comanda In cazul in care furnizorul nu respecta termenele de livrare, lotul de livrare nu corespunde cantitativ sau calitativ sau ritmul consumului a fost mai rapid decat cel estimat, stocul curent nu poate fi reantregit in momentul atingerii nivelului minim, iar procesul de productie poate inregistra intreruperi Pentru a evita aceasta situatie se formeaza un stoc de siguranta Stocul de siguranta reprezinta cantitatea de materiale necesara pentru asigurarea continuitatii consumului in cazul eventualelor intreruperi in aprovizionare, ca urmare a unor neregularitati in procesul de productie al furnizorului sau in transport, precum si in cazul in care a crescut consumul mediu zilnic, stocul curent fiind epuizat mai repede Stocul de siguranta se modifica in timp, in functie de natura si structura productiei, particularitatile tehnologiei de fabricatie, conditiile de aprovizionare, el constituindu-se diferentiat pe fiecare tip de materie prima, material, semifabricat Formarea acestuia depinde de nivelul si evolutia cererilor pentru consum, ritmul livrarilor de la furnizori, timpul de transport si cel de comanda care, in activitatea practica nu sunt intotdeauna constanti Formarea stocului de siguranta se practica si sistemul activitatii de vanzare, pentru satisfacerea cererii clientilor si onorarea lor prompta Stocul in curs de transport reprezinta cantitatea de resurse materiale in mijloacele de transport pe timpul deplasarii acestora de la furnizori la depozitele destinatarilor Acest tip de stoc care se mai numeste si stoc ,,de tranzit '', poate fi mai mare sau mai mic, in functie de distanta si de mijlocul de transport folosit in deplasarea materialelor Asemenea stocuri se creeaza si in interiorul firmei, cu deosebire in cazul celor care au subunitati componenete dispersate teritorial (filiale, sectii etc ) Acest tip de stoc este util pentru reintregirea stocului curent si este la nivelul cantitatii de materiale comandate Stocul de conditionare sau de pregatire cuprinde cantitatea de materiale necesara pentru asigurarea continuitatii procesului de productie in cazul eventualelor stationari ale materialelor inainte de a fi introduse in productie in scopul efectuarii unor operatii de conditionare impuse de procesul tehnologic El cuprinde acele materiale care se acumuleaza si se afla stationate o perioada de timp in locuri special amenajate, in vederea aducerii lor, prin operatii de conditionare, la parametrii necesari normelor tehnologice (ex varul - pentru stins, lemnul - pentru uscat) De obicei operatiile de conditionare se executa la producatori - furnizori, acestia fiind obligati sa livreze marfa la parametrii calitativi prevazuti in standardele si normele tehnologice stabilite prin incheiere de contracte economice Dupa conditionare materialele se trec in stocul curent pentru utilizare pe destinatiile de consum prevazute Stocul pentru transport intern reprezinta cantitatea de resurse materiale necesara pentru asigurarea continuitatii procesului economic in cazul in care sunt necesare transporturi de la un depozit central la punctele de consum Aceste resurse materiale se acumuleaza in depozitele si magaziile centrelor de consum in scopul acoperirii cererilor pentru consum pe durata eliberarii si transportului materialelor de la depozitul central la destinatile de folosire Situatia este specifica atat firmelor care au in structura mai multe centre care consuma aceleasi resurse si sunt alimentate alternativ de la un depozit central cat si firmelor care au centre de consum amplasate la distante relativ mari fata de depozitul central Chiar daca au un rol important in desfasurarea eficienta activitatii unei firme totusi aceste stocuri nu pot fi constituite ca o marime distincta fata de stocul curent Formarea separata de acesta amplifica volumul stocurilor, implicit capitalul circulant si scade astfel eficienta in utilizarea fondurilor firmei Printr-o esalonare rationala, cantitativa si in timp, a stocului curent pe punctele de consum se poate preveni situatia de mai sus Apare insa si situatia de formare a stocurilor dierct la depozitele centrelor dispersate teritorial Stocul de iarna cuprinde cantitatea de materiale necesara pentru asigurarea continuitatii procesului economic al firmei pe timpul iernii, cand nu este posibila exploatarea unor materiale datorita conditiilor climaterice nefavorabile In aceasta categorie se incadreaza resursele materiale care, prin natura lor, sunt afectate de asemenea conditii sau productia ori consumul lor au caracter sezonier Formarea stocurilor de iarna sau, in general, a celor sezoniere se realizeaza in perioadele de presezon prin acumulari esalonate in limitele necesarului de aprovizionat prestabilit pentru sezonul de iarna Consumul din stocul de iarna se realizeaza in cadrul perioadei de sezon luate in calcul, in concordanta cu ritmul, volumul si natura cererilor pentru consum Unele stocuri sunt constituite si pentru a determina o stare de monopol ; in situatia in care o firma cumpara intreaga cantitate disponibila dintr-o anumita structura, de la toti furnizorii, acesta se situeaza pe pozitia de monopol, determinand pe toti ceilalti agenti economici sa-si adapteze structura productiei la disponibilitatile altor categorii de resurse materiale In aceasta situatie se contureaza si perspectiva fenomenului de dumping pe care firma in cauza intentioneaza sa-l foloseasca in relatiile cu piata Stocurile contribuie la accelerarea vitezei de rotatie a mijloacelor circulante in masura in care ele sunt constituite la un nivel determinat dupa criterii economice Astfel, daca existenta stocurilor intr-o intreprindere este o necesitate, marimea acestora se impune a fi determinata la strictul necesar, ca rezultat al unei temeinice examinari a volumului de activitate, a consumurilor specifice, a conditiilor de aprovizionare, depozitare, a implicatiilor financiare pe care le genereaza constituirea si intretinerea lor Dimensionarea stocurilor de productie la niveluri mai mari decat nevoile reale ale productiei duce la aparitia stocurilor supranormative, ceea ce provoaca imobilizari de capital antrenat in cumpararea de materiale sau in produsele finite stocate si inca nevandute Dimensionarea la niveluri mai mici decat nevoile reale ale intreprinderii poate pune in pericol continuitatea procesului de productie si, ca urmare, provoaca micsorarea productivitatii muncii, marirea costurilor Toate acestea impun efectuarea de analize si calcule economice care sa determine strategia si politica in domeniul formarii stocurilor de la o etapa la alta, in functie de noile conditii care apar pe piata de resurse materiale, de mutatiile in structura cererilor pentru consum sau de potentialul de furnizare a lor 6 Modalitati de exprimare a stocurilor Stocurile in special cele de productie se exprima in diferite marimi si unitati de evaluare fizica si valorica, in functie de necesitatea si utilitatea corelarii lor cu o serie de indicatori 1 O prima forma de exprimare este in unitati naturale (tone, kg, buc , m p etc) si serveste la estimarea fizica a potentialului de productie, lucrari sau servicii, care pot fi realizabile din cantitatea stocata la o anumita resursa Tot astfel se poate determina si necesarul de spatii pentru depozitare Stocurile fizice stau la baza comensurarii valorice a resurselor materiale stocate si evidentierii astfel a fondurilor financiare si valutare care au servit la cumpararea lor 2 A doua forma de exprimare este cea valorica (in lei, mii lei, mil lei etc) prin care se asigura evaluarea resurselor financiare si valutare antrenate de formarea stocurilor de productie si, prin aceasta, stabilirea impozitelor si taxelor de asigurare, precum si a dobanzilor care se impun a fi platite conform reglementarilor legale in vigoare Exprimarea valorica permite totodata stabilirea prin insumare a stocurilor totale, indifferent de tipul resursei materiale; detrminarea capitalului circulant afferent materiilor prime si materialelor, a vitezei de rotatie, a volumului de credite necesar, a cheltuielilor de stocare, al caror nivel se calculeaza in raport cu valoarea medie a stocului de productie Epresia valorica este rezultatul produsului dintre stocul de productie fizic, pentru fiecare tip de resursa materiala, si pretul de aprovizionare aferent 3 Cea de a treia forma de exprimare este cea in zile, prin care se evidentiaza perioada de timp pentru care stocul fizic constituit acopera cererea pentru consum In functie de aceasta modalitate de exprimare se stabilesc momentele calendaristice de declansare a actiunilor de reaprovizionare pe parcursul perioadei de gestiune 6 Corelatii intre nivelul stocurilor si indicatorii economici ai firmei Stocul este un indicator important al activitatii economice a firmei ; de nivelul acestuia depinde gradul de activizare a mijloacelor materiale si financiare de care dispune firma pentru achizitionarea, depozitarea si desfacerea produselor materiale Fiind parte componenta din sistemul general de indicatori prin care se apreciaza activitatea economica si financiara de ansamblu a firmei, indicatorul ,,stocuri '' se afla in corelatie directa de determinare, conditionare sau cauzalitate cu mai multi indicatori ai activitatii economice A Corelatia cu capitalul social - stocurile materiale sunt in anumite conditii parte componenta a acestuia Pe masura ce sunt trecute in consum, materialele din stoc sunt transformate in produse sau incorporate in lucrari, servicii destinate vanzarii sau contractate de clienti B Corelatia cu veniturile firmei care reprezinta sursa de finantare a stocurilor, prin aceasta se influenteaza modul de repartizare pe destinatii de utilizare a veniturilor O situatie economica favorabila se exprima printr-un raport descrescator intre volumul de stocuri de resurse materiale si veniturile firmei C Corelatia cu viteza de circulatie a capitalului circulant - este determinata de faptul ca stocul mediu de productie reprezinta elementul de calcul si fundamentare acestui indicator de eficienta Ca urmare orice modificare a nivelului stocurilor inseamna in acelasi timp acelerarea vitezei de rotatie a capitalului circulant si implicit sporirea eficientei economico-financiare a firmei D Corelatia dintre stocuri si serviciul de aprovizionare se stabileste astfel : > pe de o parte stocul de productie, indicator distinct al planului de aprovizionare sub denumirea de stoc la sfarsit de an intr-o anumita structura si marime, asigura continuitatea alimentarii consumului productiv, atat in cursul perioadei de gestiune, cat si in primele zile ale anului urmator, pana la prima intrare de materiale ; > pe de alta parte, necesarul de materiale pentru indeplinirea programului de productie imbraca, in perioada dintre primirea-receptia resurselor materiale si consumul acestora, forma stocului curent De aici putem concluziona ca volumul fizic si valoric al necesarului de materiale pentru indeplinirea obiectivelor si a planurilor economice determina direct nivelul de formare a stocului curent si a volumului capitalului circulant aferent E Corelatia cu volumul productiei - prin aceasta se evidentiaza potentialul de productie realizabil pe seama stocurilor de resurse materiale constituite sau existente in firma la un moment dat Totodata, volumul de productie conditioneaza, prin necesarul cerut pentru indeplinirea obiectivelor si consumul mediul zilnic, nivelul si structura costurilor care trebuie formate in depozitele firmei Aceasta corelatie cere constituirea de stocuri asortate in cantitatile minim necesare care asigura desfasurarea in conditii optime a procesului de fabricatie a produselor F Corelatia cu normele de consumuri specifice de materiale - are in vedere consumurile specifice din documentatia tehnico-economica Prin necesarul pentru indeplinirea programului de productie si consumul mediu zilnic se folosesc la fundamentarea nivelului stocurilor Ca urmare reducerea consumurilor standard conduce la micsorarea stocurilor pentru productie G Corelatia cu costurile de productie - reflecta cheltuielile ocazionate de formarea si detinerea stocurilor respective (taxe de asigurare, dobanzi pentru credite, impozite, cheltuieli de conservare) Ca urmare orice cheltuieli ineficiente legate de stocuri determina diminuarea eficientei economice a activitatii unei firme 1 4 Obiective si rezultate ale gestiunii stiintifice a stocurilor Având în vedere particularitatile diferitelor procese de stocare, activitatea de conducere a acestora are totusi unele trasaturi comune; asa de pilda, orice proces de stocare necesita prevederea desfasurarii lui si a conditiilor în care urmeaza a se efectua Formarea stocurilor este predeterminata de o anumita comanda, iar desfasurarea procesului de stocare poate avea loc în baza organizarii sale rationale Realizarea în conditii de eficienta economica maxima si de utilitate impune o coordonare permanenta a procesului de stocare si un control sistematic al modului de derulare al acestuia Obiectivele principale ale conducerii proceselor de stocare pot fi sintetizate astfel: * asigurarea unor stocuri minim necesare, asortate, care sa asigure desfasurarea normala a activitatii economico-productive a agentilor economici prin alimentarea continua a punctelor de consum si în conditiile unor cheltuieli cât mai mici; * prevenirea formarii de stocuri supranormative, cu miscare lenta sau fara miscare si valorificarea operativa a celor existente (devenite disponibile); * asigurarea unor conditii de depozitare-pastrare corespunzatoare în vederea prevenirii degradãrilor de materiale existente în stocuri; * folosirea unui sistem informational simplu, operativ, eficient, util si cuprinzator care sa evidentieze în orice moment starea procesului de stocare; * aplicarea unor metode eficiente de urmarire si control care sa permita mentinerea stocului în anumite limite, sa previna imobilizarile nerationale Solutionarea oricarei probleme de stoc trebuie sa conduca la obtinerea raspunsului pentru urmatoarele doua chestiuni (si care constituie de fapt obiectivele principale ale gestiunii): 1) determinarea marimii optime a comenzii de aprovizionare; 2) determinarea momentului (sau frecventei) optime de aprovizionare Desigur, pentru unele probleme particulare (de exemplu cele statice) este suficient un singur raspuns si anume la prima problema Se realizeaza urmatoarele deziderate: * reducerea frecventei fenomenului de rupere a stocului si prin aceasta satisfacerea în mai bune conditii a cererii catre beneficiari; * reducerea cheltuielilor de depozitare; * marirea vitezei de rotatie a fondurilor circulante ale agentilor economici; * reducerea imobilizarilor de fonduri banesti; * reducerea unor riscuri inerente oricarui proces de stocare; * obtinerea de economii la nivelul cheltuielilor generale ale întreprinderii (de exemplu, la produsele cu o durata de depozitare a stocului de materii prime mai mare decât durata ciclului de fabricatie); * descoperirea si valorificarea rezervelor interne etc 1 5 Elementele principale ale unui proces de stocare Stabilirea politicii de gestiune a stocurilor este nemijlocit legata de cunoasterea elementelor prin care se caracterizeaza procesele de stocare si care determina nivelul de formare al stocurilor: A CEREREA DE CONSUM, element de baza în functie de care se determina nivelul si ritmul iesirilor, volumul si ritmul necesar pentru intrari si nivelul stocului Cererea de consum reprezinta numarul de produse solicitate în unitatea de timp Acest numar nu coincide întotdeauna cu cantitatea vânduta deoarece unele cereri pot ramâne nesatisfacute datorita deficitului în stoc sau întârzierilor în livrare Evident, daca cererea poate fi satisfacuta în întregime, ea reprezinta cantitatea vânduta Dupa natura ei, cererea poate fi: a) determinata - cererea pentru o perioada e cunoscuta si poate fi constanta pentru toate perioadele sau variabila pentru diferite perioade; b) probabilista - cererea e de marime sau frecventa necunoscute, dar previzibile si reprezentata printr-o repartitie de probabilitate data Caracteristicile si tipul cererii se stabilesc pe baza de observatii, prin studii asupra perioadelor trecute Stabilirea caracteristicilor si tipului de cerere pe baza observatiilor, prin studii asupra perioadelor trecute, nu este satisfacatoare, din cel putin doua motive: - presupunând ca si în viitor cererea ar urma aceeasi repartitie de probabilitate ca în perioadele trecute, parametrii ei nu se mentin întotdeauna; - se exclude posibilitatea influentei unor fluctuatii sezoniere asupra cererii Cererea probabilista poate fi stabila din punct de vedere statistic sau nestabila din punct de vedere statistic (sezoniera) c) necunoscuta - cererea pentru care nu dispunem nici de datele necesare stabilirii unei repartitii de probabilitate (este cazul, de exemplu, al produselor noi) B COSTURILE reprezinta cheltuielile ce trebuie efectuate pentru derularea procesului de aprovizionare-stocare (respectiv cele cu comandarea, contractarea, transportul, depozitarea, stocarea materialelor etc ) În calculul stocurilor se au în vedere: a) Costurile de stocare care cuprind suma cheltuielilor ce trebuie efectuate pe timpul stationarii resurselor materiale în stoc si anume: - cheltuieli cu primirea-receptia; - cheltuieli de transport intern; - cheltuieli de manipulare, care cuprind costul fortei de munca nece-sare pentru deplasarea stocurilor, a macaralelor, carucioarelor, elevatoarelor si a celorlalte utilaje necesare în acest scop; - cheltuieli de depozitare propriu-zisa: chiria spatiului de depozitare sau amortizarile, în cazul unui spatiu propriu; - cheltuieli de conservare; - cheltuieli cu paza; - cheltuieli de evidenta care apar datorita faptului ca stocurile sunt practic inutilizabile fara o evidenta bine pusa la punct, care sa ne spuna daca produsul necesar se gaseste sau nu în stoc; - cheltuieli administrative; - impozite si asigurari; - cheltuieli datorate deprecierii, deteriorarii, uzurii morale care sunt caracteristice pentru produsele "la moda" sau pentru cele care se modifica chimic în timpul stocarii (alimente, de exemplu); la care se adauga costul capitalului investit; acest cost reprezinta un anumit procent din capitalul investit, însa determinarea cifrei exacte necesita o analiza atenta Procentul exact depinde, în primul rând de ce alte utilizari ce se pot gasi pentru capitalul "imobilizat" în stocuri Capitalul investit în stoc este neproductiv, costul sau este dat de marimea beneficiului ce s-ar putea obtine daca acest capital ar fi fost investit într-un mod productiv sau de dobânda ce trebuie platita daca ar fi fost împrumutat Costul stocarii depinde de marimea stocului si durata stocarii Aceste cheltuieli se pot grupa dupa cum urmeaza: - cheltuieli constante pentru durata totala a procesului de gestiune (amortismentul cladirii, cheltuieli pentru întretinerea depozitului, iluminat, încalzit etc ; - cheltuieli variabile proportionale cu cantitatea depozitata si cu durata depozitarii (deci cu stocul mediu), exprimate prin dobânda pentru fondurile imobilizate în stoc; - cheltuieli variabile neproportionale cu marimea lotului (salarii ale fortei de munca, pierderi datorate uzurii reale si demodarii, cheltuieli pentru chirie etc ) si cu durata de stocare La cheltuielile de existenta a stocului în depozit, prezentate mai sus, se pot adauga si cheltuielile pentru surplus de stoc (excedent), care intervin atunci când, dupa satisfacerea cererii, ramâne o anumita cantitate nevânduta (de exemplu, desfacerea unor articole de sezon) În modelele dinamice unde se lanseaza mai multe comenzi în timpul unui sezon, penalizarea pentru surplus se ataseaza numai ultimei comenzi nedesfacute complet b) Costul de penurie sau costul ruperii stocului este definit atunci când volumul cererii depaseste stocul existent Referitor la acest stoc, exista trei situatii Prima apare atunci când stocul (de materii prime sau semifabricate) este nul la primirea comenzii si firma se reaprovizioneaza de urgenta pentru a produce cantitatile solicitate Componentele cheltuielilor de penurie sunt, în acest caz, urmatoarele: - cheltuieli suplimentare pentru satisfacerea cererii în conditii neobisnuite; - penalizari primite de catre firma din partea beneficiarului, daca termenele de livrare prevazute în contracte nu se respecta; - cheltuieli suplimentare pentru manipulare, ambalare, expeditie etc A doua situatie are loc atunci când desfacerea nu se poate realiza (pierderea beneficiarului) din cauza nelivrarii imediate a unui articol Estimarea cheltuielilor de penurie este aici destul de dificila si adesea imposibila A treia, si cea mai dificila, apare atunci când firma este în lipsa de materii prime (sau piese de schimb) ce afecteaza întregul proces de productie, cu toate consecintele sale, reflectate în penali- zari si uneori chiar în costul productiei care ar fi rezultat în timpul stagnarii c) Cheltuieli datorate variatiilor ritmului de productie Din aceasta categorie fac parte: * cheltuielile fixe legate de cresterea ritmului de productie, de la nivelul zero, la un anumit nivel dat Daca este vorba de achizitii, aici vor intra cheltuielile administrative legate de lansarea comenzilor; * cheltuieli de lansare care includ toate cheltuielile care se fac cu: întocmirea comenzii, trimiterea acesteia la furnizor, pregatirea livrarii unei partizi de materiale, cheltuieli de transport a lotului, deplasarii la furnizori, telefoane, posta etc ; în general aceste cheltuieli sunt fixe pentru o comanda * cheltuieli legate de angajarea si instruirea unui personal suplimentar sau de concediere a unor salariati d) Pretul de achizitie sau cheltuielile directe de productie Preturile pe unitatea de produs pot depinde de cantitatea achizitionata, daca se acorda anumite reduceri de pret în functie de marimea comenzii Cheltuielile de productie pe unitatea de produs pot fi si ele mai scazute, datorita unei eficiente superioare a muncitorilor si masinilor într-o productie de serie mare C) CANTITATEA DE REAPROVIZIONAT reprezinta necesarul de aprovizionat care se stabileste în functie de necesarul pentru consum pentru întreaga perioada de gestiune Cantitatea de aprovizionat (cantitatea intrata în stoc) poate fi din productia proprie sau obtinuta prin alte mijloace si se poate referii la fiecare resursa separat sau la ansamblul lor Aceasta cantitate e limitata de capacitatile de depozitare D) LOTUL reprezinta cantitatea cu care se face aprovizionarea la anumite intervale în cadrul perioadei de gestiune stabilita (trimestru, semestru, an) si care este în functie de caracterul cererii E) PARAMETRII TEMPORALI sunt specifici dinamicii proceselor de stocare Acestia sunt: a) perioada de gestiune - determina si orizontul procesului de gestiune De obicei se considera a fi un an; b) intervalul de timp între doua aprovizionari consecutive; c) durata de reaprovizionare - reprezinta timpul ce se scurge din momentul calendaristic la care s-a emis comanda de reaprovizionare pâna la sosirea în întreprindere a cantitatii de reaprovizionat; d) momentul calendaristic la care se emit comenzile de reaprovi-zionare (data de reaprovizionare); e) coeficientul de actualizare Daca în modelele probabiliste folosirea tuturor parametrilor temporali este obligatorie, unii dintre ei (de exemplu, durata de reaprovizionare sau data de reaprovizionare) nu prezinta nici o importanta în modelele deterministe De asemenea durata de aprovizionare poate fi o constanta sau o variabila aleatoare, determinând în baza legaturii pe care o are cu volumul si frecventa cererii, cheltuielile de penurie F) GRADUL DE PRELUCRARE A PRODUSELOR Cu cât bunurile pastrate în stoc sunt într-un stadiu mai avansat de finisare, cu atât mai repede pot fi satisfacute comenzile, dar cu atât mai mari vor fi cheltuielile de stocare Cu cât produsele sunt mai putin finisate (cazul limita îl constituie materia prima), cu atât mai mici sunt cheltuielile de stocare, dar timpul necesar pentru livrarea unei comenzi este mai mare În plus, erorile de previziune tind sa creasca pe masura ce gradul de prelucrare a produselor este mai avansat; pentru a reduce influenta factorilor nefavorabili este necesar de aceea sa creasca si stocul tampon Numarul tipurilor de produse ce trebuie stocate creste rapid, pe masura ce gradul de finisare este mai avansat Variabilele care influenteaza stocurile sunt de doua feluri: * variabile controlabile: cantitatea intrata în stoc, frecventa sau momentul achizitiilor, gradul de prelucrare a produselor; * variabile necontrolabile: costurile, cererea, durata de reaprovizionare, cantitatea livrata 